Virallinen lehti nro C 297 , 15/10/1999 s. 0026



KIRJALLINEN KYSYMYS E-2591/98 esittäjä(t): Elisabeth Schroedter (V) komissiolle (1. syyskuuta 1998) Aihe: Hankkeen "Friedrichshainin strategiat 1998-2000" (Berliini-Friedrichshain, Saksa) tukeminen Euroopan unioni on tukenut Berliini-Friedrichshainin piirikuntaa hankkeessa "Friedrichshainin strategiat 1998-2000" Euroopan aluekehitysrahaston 10 artiklan kaupunkikoehankkeiden puitteissa. Piirikunta kuuluu myös erään URBAN-hankkeen piiriin (komission päätös 94/628/EY(1)) 29.7.1994 saksalaisia tavoite 1 -alueita koskevan yhteisön tukikonseptin puitteissa). Kaupunkikoehankkeessa on mm. määrä luoda mallityöpaikkoja suoraan pitkäaikaistyöttömien palkkaamisella ja epäsuorasti PK-yritysten tuella. 1. Katsooko komissio, että tämä tavoite on saavutettu? 2. Pystyykö komissio tarkistamaan, onko "Friedrichshainin strategiat 1998-2000" puitteissa työllistetty työntekijöitä ilman sosiaaliturvaa? 3. Miten komissio estää erityisesti kulttuurin alan kilpailevien hankkeiden rahoittamisen kaupunkien koehankkeiden, URBAN-hankkeen ja muiden Berliini-Friedrichshainin julkisten kehityshankkeiden puitteissa? 4. Miten komissio suhtautuu kysymykseen siitä, että EU-varoilla tuettu hanke, jossa määrätään epäsuorasta tuesta friedrichshainilaisille PK-yrityksille, ei todellisuudessa sisällä mitään erityisetuja PK-yrityksille? Komission jäsenen Monika Wulf-Mathiesinkomission puolesta antama vastaus (1. lokakuuta 1998) 1. "Friedrichshainin strategiat" -hanke hyväksyttiin Euroopan aluekehitysrahaston (EAKR) kaupunkipilottihankkeiden ohjelmaan heinäkuussa 1997. Se valittiin yhdeksi 26 innovatiivisesta hankkeesta yli 500 hankkeen joukosta, joita kaupungit kaikkialla Euroopassa olivat ehdottaneet. Hankkeen rahoitus alkoi vuonna 1997, ja se jatkuu joulukuuhun 1999. EAKR:n rahoittaa hanketta 2,19 miljoonalla eculla. Ensimmäinen ennakko on suoritettu, ja muut riippuvat hankkeen onnistuneesta etenemisestä. Komissio valvoo hankkeen etenemistä, mutta vielä on liian aikaista arvioida, onko hankkeen tavoitteet saavutettu. 2. Lisäksi hankkeen aikana ja sen jälkeen tehdään tarkastuksia, joilla arvioidaan varainhoitoa ja sitä, onko tuelle asetettuja ehtoja ja alaa koskevaa yhteisön lainsäädäntöä noudatettu. Myös kansalliset hallintoviranomaiset tekevät tarkastuksia, joilla pyritään varmistamaan, että kansallista lainsäädäntöä noudatetaan esimerkiksi sosiaalivakuutusten osalta. 3. Mitä rahoituksesta keskenään kilpaileviin hankkeisiin tulee, komissio ei salli saman hankkeen päällekkäistä rahoitusta yhteisön eri ohjelmista. Tämä estetään muun muassa komission yksiköiden välisellä kuulemisella, ennen kuin hankkeelle myönnetään rahoitus. Kaupunkipilottihankkeesta vastaa Kirchbauhof GmbH. Se on jättänyt useita tukihakemuksia yhteisön URBAN-aloitteen puitteissa. Hakemuksia ei ole hyväksytty, eikä "Kulturhaus Palisadenstrasse 48" ole saanut EAKR:n tukea URBAN-ohjelmasta. Yleensä URBAN-aloitteen hankkeiden hallinnoinnista vastaa Beratungs- und Servicegesellschaft Umwelt GmbH. Se toimii mainitulla alueella ja arvioi hankkeet yhteistyössä osarahoituksesta vastaavien Berliinin viranomaisten kanssa (Bezirk/Land). Tähän mennessä URBAN-ohjelmaan on hyväksytty kaksi Friedrichshainin hanketta. Molemmat ovat energiansäästöalan hankkeita (St. Pius-Kirche ja Schwimmhalle). 4. Tärkein väline, jota on ehdotettu pienten ja keskisuurten yritysten (pk-yritykset) tukemiseksi kaupunkipilottihankkeen piirissä, on neuvontakeskus. Se antaa neuvoja ja ammatillista tukea alueen pk-yrityksille. Pilottihankkeen onnistumista ei voida vielä arvioida. Tähän mennessä laadittujen raporttien mukaan hanke on edennyt hyvin. (1) EYVL L 250, 26.9.1994, s. 18.